ಫಿಟ್‍ನೆಸ್ ಟ್ರೈನರ್‌ನಿಂದ ಪ್ರೊಫೆಸರ್‌ ಮರ್ಡರ್

ಪಣಜಿ: ಫಿಟ್‍ನೆಸ್ ಟ್ರೈನರ್ ಒಬ್ಬ ಪ್ರಾಧ್ಯಾಪಕಿಯನ್ನು ಅಪಹರಿಸಿ ಕತ್ತು ಹಿಸುಕಿ ಕೊಂದಿದ್ದು, ನಂತರ ಶವವನ್ನು ನಿರ್ಜನ ಪ್ರದೇಶವೊಂದರಲ್ಲಿ ಎಸೆದಿರುವ ಘಟನೆ ಗೋವಾದಲ್ಲಿ ನಡೆದಿದೆ.

ಗೌರಿ ಆಚಾರಿ (35) ಮೃತ ಯುವತಿಯಾಗಿದ್ದು, ಆರೋಪಿಯನ್ನು 36 ವರ್ಷದ ಗೌರವ್ ಬಿದ್ರೆ ಎಂದು ಗುರುತಿಸಲಾಗಿದೆ. ಗೌರಿ ಆಚಾರಿ ಮತ್ತು ಗೌರವ್ ಬಿದ್ರೆ ಇಬ್ಬರು ಸರ್ಕಾರಿ ಕಾಲೇಜೊಂದರಲ್ಲಿ ಕಾರ್ಯರ್ನಿಹಿಸುತ್ತಿದ್ದರು. ಈ ವೇಳೆ ಇಬ್ಬರಿಗೂ ಪರಸ್ಪರ ಪರಿಚಯವಾಗಿದ್ದು, ನಂತರ ಸ್ನೇಹ ಬೆಳೆದಿದೆ. ಆದರೆ ಕಳೆದ ತಿಂಗಳು ಗೌರಿ ಆಚಾರಿ ಇನ್ಮುಂದೆ ಸಂಪರ್ಕದಲ್ಲಿರುವುದು ಬೇಡ ಎಂದು ಗೌರವ್ ಬಿದ್ರೆಗೆ ಹೇಳಿದ್ದಾರೆ. ಇದನ್ನೂ ಓದಿ:  ಪತಿ ಜೊತೆ ಬಳೆ ಖರೀದಿಸಲು ಹೋದವಳು ಲವ್ವರ್ ಜೊತೆ ಜೂಟ್

ಜೂನ್ 23 ರಂದು ನಿವಾಸದ ಬಳಿ ಕಾರನ್ನು ಪಾರ್ಕ್ ಮಾಡುತ್ತಿದ್ದ ವೇಳೆ ಗೌರಿ ಆಚಾರಿ ಕಾರಿನೊಳಗೆ ನುಗ್ಗಿ ಗೌರವ್ ಬಿದ್ರೆ ಕತ್ತು ಹಿಸುಕಿ ಹತ್ಯೆಗೈದಿದ್ದಾನೆ. ನಂತರ ಶವವನ್ನು ತನ್ನ ಕಾರಿನೊಳಗೆ ಸಾಗಿಸಿ, ಮನೆಯಿಂದ ಸುಮಾರು 2 ಕಿಲೋಮೀಟರ್ ದೂರದಲ್ಲಿರುವ ಕದಂಬ ಬೈಪಾಸ್‍ನ ಸಮೀಪದ ಕಾಡಿನಲ್ಲಿ ಶವವನ್ನು ಎಸೆದಿದ್ದಾನೆ. ಮಗಳು ಮನೆಗೆ ಬರದೇ ಇರುವುದನ್ನು ಕಂಡು ಮೃತಳ ತಾಯಿ ಪೊಲೀಸರಿಗೆ ದೂರು ನೀಡಿದ್ದಾರೆ. ನಂತರ ವಿಚಾರಣೆ ವೇಳೆ ಗೌರಿ ಆಚಾರಿಯನ್ನು ಗೌರವ್ ಬಿದ್ರೆ ಕೊಲೆ ಮಾಡಿರುವುದಾಗಿ ಒಪ್ಪಿಕೊಂಡಿದ್ದಾನೆ ಎಂದು ಪೊಲೀಸರು ತಿಳಿಸಿದ್ದಾರೆ. ಇದನ್ನೂ ಓದಿ: ಇದು ಮಂಗಗಳ ನೃತ್ಯ – ಮಹಾರಾಷ್ಟ್ರ ಸರ್ಕಾರದ ಬಿಕ್ಕಟ್ಟಿನ ಬಗ್ಗೆ ಓವೈಸಿ ವ್ಯಂಗ್ಯ

Live Tv